2012 09 18 – AfriForum bevraagteken lugkwaliteit-resultate in St Helena Baai | AfriForum
Jy is hier: Tuis / 2012 09 18 – AfriForum bevraagteken lugkwaliteit-resultate in St Helena Baai
Mediaverklarings2012 09 18 – AfriForum bevraagteken lugkwaliteit-resultate in St Helena Baai18 September 2012 AfriForum bevraagteken die lugkwaliteit-resultate nadat hy die vlak waterstofsulfied (H2S) wat die Wes-Kaapse provinsiale regering se moniteerstasie in St Helena Baai voorgelê het, geanaliseer het.
Volgens Lillian Alberts, ondervoorsitter van AfriForum se St Helena Baai-tak, betwis die gemeenskap die doeltreffendheid van die moniteerstasie. “AfriForum het ʼn brief aan die Wes-Kaapse regering: direktoraat besoedelingbestuur gerig wat die funksionering en plasing van die moniteerstasie bevraagteken. Ons wil dié saak in lyn met beste praktyke oplos omdat akkurate resultate noodsaaklik is,” sê Alberts.
“Die moniteerstasie by die HP Williams Primary School lyk na ʼn vermorsing van belastinggeld. Alhoewel ten minste 80% van die gasvrystellings herwin moet word, wys alle data vir die afgelope sewe maande dat herwinning baie minder as 80% vir H2S was. Vir sommige maande was dit so min as 21%, 8% of 0%. Dit is onaanvaarbaar.”
“Volgens die Wêreldgesondheidsorganisasie se regulasies is die H2S-limiet vir mense in die werkplek 7 µg/m³. Kinders, bejaardes en sekere individue moet nie meer as 2 µg/m³ inasem nie. Die H2S-lesings oorskry meestal die voorgeskrewe limiete en wissel tot hoër as 200 µg/m³ volgens die nuutste analise,” voeg Alberts by.
AfriForum het die provinsiale regering tot Vrydag, 21 September gegee om dié burgerregte-organisasie met ʼn volledige aksieplan om die saak aan te pak, te voorsien.